Ο **Σάββας Γκέντσογλου** (Καβάλα, 19 Σεπτεμβρίου 1990) είναι Έλληνας πρώην επαγγελματίας διεθνής ποδοσφαιριστής, ο οποίος αγωνιζόταν ως μέσος.

Σταδιοδρομία σε συλλόγους
-------------------------

Ξεκίνησε από τις ακαδημίες της ΑΕΚ και το 2007 προωθήθηκε στην πρώτη ομάδα, με την οποία όμως δεν είχε επίσημες συμμετοχές και δόθηκε δανεικός στην Παναχαϊκή  στη Γ΄ Εθνική, ενώ την περίοδο εκείνη είχε υπάρξει ενδιαφέρον από την ιταλική Μπρέσια.  Τον Ιανουάριο του 2008 παραχωρήθηκε δανεικός στη Νέα Ιωνία που αγωνιζόταν στο περιφερειακό πρωτάθλημα για να επιστρέψει στην ΑΕΚ το καλοκαίρι του 2008.

Τον Ιανουάριο του 2012 έλυσε τη συνεργασία του με την ΑΕΚ για να συνεχίσει την καριέρα του στην ιταλική Σαμπντόρια.  Στην ομάδα της Γένοβας ωστόσο πραγματοποίησε μόλις 5 συμμετοχές πρωταθλήματος καθώς στα δύο χρόνια παρουσίας του εκεί αγωνίστηκε κυρίως ως δανεικός σε Λιβόρνο και Σπέτσια.

Τον Αύγουστο του 2014 ανακοινώθηκε η συμφωνία του με τον Εργοτέλη,  από τον οποίο αποχώρησε το επόμενο καλοκαίρι με προορισμό την Μπάρι. Τη δεύτερή του χρονιά στον ιταλικό σύλλογο παραχωρήθηκε ως δανεικός στην κροατική Χάιντουκ Σπλιτ,  πραγματοποιώντας 24 συμμετοχές στο πρωτάθλημα, με αποτέλεσμα με την ολοκλήρωση του δανεισμού του ο κροατικός σύλλογος να προχωρήσει στην απόκτηση των δικαιωμάτων του, υπογράφοντας διετές συμβόλαιο συνεργασίας. 

Στις 12 Ιουνίου 2021 ανακοινώθηκε από τη Λαμία, έχοντας υπογράψει διετές συμβόλαιο. 

Τον Ιούλιο του 2023, υπέγραψε μονοετές συμβόλαιο με τον Α.Ο. Καβάλας στη Γ' Εθνική.

Διεθνής σταδιοδρομία
--------------------

Είναι διεθνής με τις εθνικές Παίδων, Νέων, με την οποία είχε αγωνιστεί στα προκριματικά του ευρωπαϊκού πρωταθλήματος, αλλά δεν συμμετείχε στην τελική φάση της διοργάνωσης, καθώς και με την Ελπίδων.

Ομάδες
------

| Σεζόν | Ομάδα | Συμμ. | Γκολ |
| --- | --- | --- | --- |
| 2006–2012 |  ΑΕΚ | 41 | 2 |
| 2007 |  Παναχαϊκή (δανεικός) | 7 | 0 |
| 2008 |  Νέα Ιωνία (δανεικός) | - | - |
| 2012–2014 |  Σαμπντόρια | 5 | 0 |
| 2012–2013 |  Λιβόρνο (δανεικός) | 34 | 0 |
| 2013–2014 |  Σπέτσια (δανεικός) | 12 | 0 |
| 2014–2015 |  Εργοτέλης | 26 | 0 |
| 2015–2017 |  Μπάρι | 12 | 0 |
| 2016–2017 |  Χάιντουκ Σπλιτ (δανεικός) | 24 | 0 |
| 2017–2018 |  Χάιντουκ Σπλιτ | 24 | 2 |
| 2018–2020 |  ΑΠΟΕΛ | 17 | 0 |
| 2020–2021 |  Αλ Αντλάχ | 39 | 2 |
| 2021-2023 |  Λαμία | 20 | 0 |
| 2023 |  Μακεδονικός Νεάπολης | 14 | 1 |
| 2023-2024 |  Α.Ο. Καβάλα |  |  |

Survivor Ελλάδας
----------------

Από τον Ιανουάριο του 2024, συμμετέχει στο ριάλιτι επιβίωσης *Survivor Greece*.

Προσωπική ζωή
-------------

Από το 2013 μέχρι το 2018 ήταν ζευγάρι με την Αγγελική Ηλιάδη και απέκτησαν έναν γιο, τον Βασίλη (γενν. 2014).

Παραπομπές
----------

1. 1 2  «Ειδήσεις contra.gr». Αρχειοθετήθηκε από το πρωτότυπο στις 2 Ιουλίου 2007. Ανακτήθηκε στις 2 Ιουλίου 2007.
2. ↑  Επίσημα τέλος από ΑΕΚ ο Γκέντσογλου
3. ↑  Στον Εργοτέλη ο Γκέντσογλου, www.sport-fm.gr
4. ↑  Στην Μπάρι ο Γκέντσογλου, www.sport24.gr
5. ↑  Στη Χάιντουκ ο Γκέντσογλου, www.sport-fm.gr
6. ↑  Ανανέωσε με Χάιντουκ ο Γκέντσογλου, www.sport-fm.gr
7. ↑  «Ανακοίνωσε Γκέντσογλου η Λαμία: «Ήθελα πολύ να επιστρέψω στην Ελλάδα»». *www.sport-fm.gr*. 12 Ιουνίου 2021. Ανακτήθηκε στις 12 Ιουνίου 2021.
8. ↑  «Γ Εθνική : Στην Καβάλα ο Σάββας Γκέντσογλου». *Sportsup.gr*. 26 Ιουλίου 2023. Ανακτήθηκε στις 1 Αυγούστου 2023.
9. ↑  «Σάββας Γκέντσογλου στο «Survivor 4»: Ποτέ δεν φημιζόμουν για την ταχύτητά μου». *ProtoThema*. 7 Ιανουαρίου 2024. Ανακτήθηκε στις 8 Ιανουαρίου 2024.

Εξωτερικοί σύνδεσμοι
--------------------

* Σάββας Γκέντσογλου στο soccerway.com
* Σάββας Γκέντσογλου στο www.transfermarkt.gr
* Σάββας Γκέντσογλου στο myplayer.gr